2023.3.23.
HU
Az Európai Unió Hivatalos Lapja
C 107/23
(132) A mérlegelés során a Bizottság különös figyelmet fog fordítani az (EU) 2020/852 rendelet 3. cikkére, többek között a jelentős károkozás elkerülését célzó elvre vagy más hasonló módszerekre, például az 1380/2013/EU rendelet 2. cikkének (3) bekezdésével összhangban a tengeri halászati gazdálkodásra alkalmazott ökoszisztéma-alapú megközelítésre.
A KHP olyan jogalkotási aktusokból áll, amelyek az ökológiai, társadalmi és gazdasági fenntarthatóságra vonatkozó kritériumok közötti egyensúly megtalálását előíró holisztikus halászati irányítási keretet hoznak létre.
(133) Ezenkívül a Bizottság adott esetben azt is figyelembe veheti, hogy a javasolt támogatás jár-e más pozitív vagy negatív hatásokkal.
Amennyiben ezek a tágabb értelemben vett pozitív hatások tükrözik az uniós szakpolitikákban – például az európai zöld megállapodásban, többek között a fenntartható kék gazdaságban (49), „a termelőtől a fogyasztóig” stratégiában (50), a körforgásos gazdaságra vonatkozó uniós cselekvési tervben (51), a biodiverzitási stratégiában (52), a levegőre, a vízre és a talajra vonatkozó szennyezőanyag-mentességi cselekvési tervben (53), vagy az éghajlatváltozáshoz való alkalmazkodásra vonatkozó stratégiában (54), az energiahatékonysági politikákban (55), az Európa digitális jövőjének megtervezésére irányuló kezdeményezésben (56) – említett hatásokat, akkor feltételezhető, hogy az ilyen uniós szakpolitikákkal összehangolt, javasolt támogatás szélesebb körű pozitív hatásokkal jár.
(134) Ezzel szemben az a támogatás, amely hozzájárul a halászati kapacitás növeléséhez, vagy amely a halászati erőkifejtés olyan áthelyeződéséhez vezet, amely túlhalászást eredményezhet (lásd az iránymutatás (4) pontját), valószínűleg aláássa a közös halászati politika célkitűzéseit.
Figyelembe véve a halászati ágazat jogi és gazdasági környezetét, amennyiben a vállalkozások korlátozott erőforrásokért versengenek, az elvben károsnak ítélt hatással járó intézkedések következtében a mérlegelésnek valószínűleg nem lesz pozitív eredménye.
(135) Az ezen iránymutatásban kifejezetten előírt támogatások kivételével a mérlegelési teszt valószínűleg nem lesz pozitív a következő típusú, elvben károsnak ítélt támogatási intézkedések tekintetében: a) a halászhajók halászati kapacitását növelő támogatási intézkedések; b) a halászhajó halfelderítő képességét növelő berendezés beszerzésére irányuló támogatási intézkedések; c) halászhajók építésére, beszerzésére vagy behozatalára irányuló támogatási intézkedések; (49) Az (EU) 2021/1139 rendelet 2. cikkének 15. pontja szerint a „fenntartható kék gazdaság”: „a belső piacon végzett minden olyan ágazati és ágazatokon átívelő gazdasági tevékenység, amely az óceánokkal, tengerekkel, partvidékekkel és szárazföldi vizekkel kapcsolatos, kiterjed az Unió szigetjellegű és legkülső régióira és tenger nélküli országaira, valamint magában foglalja az olyan feltörekvő ágazatokat és az olyan nem piaci árukat és szolgáltatásokat, amelyek célja a környezeti, társadalmi és gazdasági fenntarthatóság hosszú távú biztosítása, és amelyek összhangban állnak a fenntartható fejlődési célokkal – és azok közül is mindenekelőtt a 14. fenntartható fejlődési céllal –, továbbá az Unió környezetvédelmi jogszabályaival”.
Lásd még: A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Az EU-n belüli fenntartható kék gazdaság új megközelítéséről.
Az EU kék gazdaságának átalakítása a fenntartható jövő érdekében, COM(2021) 240 final.
(50) A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának: A „termelőtől a fogyasztóig” stratégia a méltányos, egészséges és környezetbarát élelmiszerrendszerért (COM(2020) 381 final).
(51) A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának: A körforgásos gazdaságra vonatkozó új cselekvési terv egy tisztább és versenyképesebb Európáért, COM(2020) 98 final.
(52) A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – A 2030-ig tartó időszakra szóló uniós biodiverzitási stratégia – Hozzuk vissza a természetet az életünkbe!, COM(2020) 380 final.
(53) A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Bolygónk egészségessé tétele mindenki számára – Uniós cselekvési terv: „Út a szennyezőanyag-mentes levegő, víz és talaj felé”, COM(2021) 400 final.
(54) A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának: Az éghajlatváltozás hatásaihoz való alkalmazkodásra vonatkozó uniós stratégia (COM(2013) 216 final).
(55) Különös tekintettel az energiahatékonyságról szóló 2012/27/EU irányelv módosításáról szóló, 2018. december 11-i (EU) 2018/2002 európai parlamenti és tanácsi irányelvvel (HL L 328., 2018.12.21., 210. o.) módosított 2012/27/EU irányelv 1. cikkének (1) bekezdésében szereplő, „első az energiahatékonyság” elvre.
(56) A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának: Európa digitális jövőjének megtervezése (COM(2020) 67 final).